

**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**ΣΧΟΛΗ ΑΝΘΡΩΠΙΣΤΙΚΩΝ ΕΠΙΣΤΗΜΩΝ**

**ΚΑΙ ΠΟΛΙΤΙΣΜΙΚΩΝ ΣΠΟΥΔΩΝ**

**Τμήμα Ιστορίας, Αρχαιολογίας**

**και Διαχείρισης Πολιτισμικών Αγαθών**

**διαδικτυακη διαλεξη**

**tetaρτη 16 νοεμβριου 2022**

**ΩΡΑ 13.00-14.00** **ΑΙΘΟΥΣΑ ΚΑΠΕΤΑΝ ΒΑΣΙΛΗ**

Στο πλαίσιο του μαθήματος «Η ΑΡΧΑΙΑ ΠΟΛΗ: πολεοδομία, αρχιτεκτονική, ιστορική τοπογραφία. Από την αρχαϊκή εποχή έως την ύστερη αρχαιότητα», επιλογής διπλής κατεύθυνσης Ε΄& Ζ΄ εξαμήνου, θα πραγματοποιηθεί διαδικτυακή διάλεξη με ομιλητή τον **Δρ. Δημήτρη Ρουμπή,** Καθηγητή στο Πανεπιστήμιο της Βασιλικάτας, και θέμα:

**Αρχαιολογία της Μεγάλης Ελλάδας και αποικισμός.**

**Πόλεις και χώρες στην αρχαία Λευκανία.**

Τα τελευταία χρόνια η Σχολή Ειδίκευσης στην Αρχαιολογία (Scuola di Specializzazione in Beni Archeologici) του Πανεπιστημίου της Basilicata, με έδρα τη Matera, διενεργεί εκτεταμένες αρχαιολογικές έρευνες σε διάφορες περιοχές της περιφέρειας της Βασιλικάτας, σε συνεργασία με το Εθνικό Συμβούλιο Ερευνών (Consiglio Nazionale delle Ricerche) και την τοπική Εφορεία Αρχαιοτήτων (Soprintendenza Archeologica). Από τους βασικούς στόχους αυτών των ερευνών σημαντική θέση κατέχει η μελέτη της διάρθρωσης των ελληνικών και των αυτόχθονων οικισμών από τα παράλια μέχρι και το εσωτερικό αλλά και οι μεταξύ τους σχέσεις. Στην ομιλία του Δρ. Ρουμπή γίνεται μια γενική αναφορά στις ελληνικές αποικίες της νότιας Ιταλίας και στα γεγονότα που διαδραματίστηκαν σε αυτή την περιοχή. Στη συνέχεια το ενδιαφέρον εστιάζεται στις νεότερες έρευνες που πραγματοποιούνται στις αρχαίες ελληνικές αποικίες (Σίρις, Μεταπόντιο και Ηράκλεια) που ιδρύθηκαν στις ακτές του Ιονίου πελάγους, εκεί που βρισκόταν η αρχαία Λευκανία.